SK Úradný vestník Európskej únie C 247/144

VYSVETĽUJÚCA POZNÁMKA

Sprievodný dokument k odporúčaniam Rady pre členské štáty v rámci európskeho semestra 2014

2014/C 247/28

V článku 2ab ods. 2 nariadenia č. 1466/97 (1) o posilnení dohľadu nad stavmi rozpočtov a o dohľade nad hospodárskymi politikami a ich koordinácii, ktorý je súčasťou oddielu o „hospodárskom dialógu“, sa uvádza, že „od Rady sa očakáva, že sa spravidla riadi odporúčaniami a návrhmi Komisie alebo verejne objasní svoju pozíciu“.

V súvislosti s uvedeným pravidlom „splniť alebo objasniť“ Rada týmto predkladá vysvetlenia ku schváleným zmenám odporúčaní Komisie týkajúcich sa odporúčaní pre jednotlivé krajiny v kontexte európskeho semestra 2014, s ktorými Komisia nesúhlasí.

Rada tiež schválila viacero doplnení, ako aj faktických alebo technických zmien odporúčaní, s ktorými Komisia v plnej miere súhlasila (2).

BELGICKO

ODPORÚČANIE PRE KRAJINU Č. 3

Znenie navrhnuté Komisiou:

Obmedziť rast budúcich vládnych výdavkov súvisiacich so starnutím obyvateľstva, ktoré sa týkajú najmä dôchodkov a dlhodobej starostlivosti, pomocou zintenzívnenia úsilia o zníženie medzery medzi skutočným a zákonom stanoveným vekom odchodu do dôchodku, urýchleného zníženia možností predčasného odchodu do dôchodku, podporou aktívneho starnutia, zosúladením zákonom stanoveného veku odchodu do dôchodku a požiadaviek na dĺžku pracovného života so zmenami v strednej dĺžke života, ako aj zlepšenia nákladovej účinnosti verejných výdavkov na dlhodobú starostlivosť.

Dohodnuté znenie:

Obmedziť rast budúcich vládnych výdavkov súvisiacich so starnutím obyvateľstva, ktoré sa týkajú najmä dôchodkov a dlhodobej starostlivosti, pomocou zintenzívnenia úsilia o zníženie medzery medzi skutočným a zákonom stanoveným vekom odchodu do dôchodku, urýchleného zníženia možností predčasného odchodu do dôchodku, podporou aktívneho starnutia, zosúladením zákonom stanoveného odchodu do dôchodku a požiadaviek na dĺžku pracovného života so zmenami v strednej dĺžke života a zlepšenia nákladovej účinnosti verejných výdavkov na dlhodobú starostlivosť.

Vysvetlenie:

Došlo k zhode na tom, že vzhľadom na rozdiel medzi skutočným a zákonom stanoveným vekom odchodu do dôchodku hlavnou výzvou v Belgicku zostáva zvyšovanie skutočného veku odchodu do dôchodku. V rámci významnej prebiehajúcej reformy dochádza k zvýšeniu minimálneho veku a dĺžky pracovného života, ktoré sa požadujú na predčasný odchod do dôchodku; zvýšenie zákonom stanoveného veku odchodu do dôchodku v krátkodobom horizonte by tento rozdiel zväčšilo a bolo by tak zle načasovanou reformou.

BULHARSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

ČESKÁ REPUBLIKA

K odporúčaniam, s ktorými Komisia nesúhlasí, sa nepredložili žiadne ďalšie zmeny.

DÁNSKO

V odporúčaniach sa neurobili nijaké zmeny.

NEMECKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

ESTÓNSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

ÍRSKO

V odporúčaniach, s ktorými Komisia nesúhlasí, sa nedohodli žiadne zmeny.

ŠPANIELSKO

ODPORÚČANIE PRE KRAJINU Č. 5

Znenie navrhnuté Komisiou:

Uplatňovať národný akčný plán sociálneho začlenenia na roky 2013 – 2016 a posúdiť jeho účinnosť zhodnotením celej škály jeho cieľov. Posilniť administratívne kapacity a koordináciu medzi službami zamestnanosti a sociálnymi službami s cieľom poskytnúť integrované riešenia na podporu rizikových skupín a zefektívniť postupy na podporu prechodu medzi systémami minimálnej mzdy a trhom práce. Zlepšiť zameranie na systémy pomoci rodinám a kvalitu služieb a uprednostňovať domácnosti s nízkym príjmom s deťmi, a to s cieľom zabezpečiť progresivitu a účinnosť sociálnych transferov.

Dohodnuté znenie:

Uplatňovať národný akčný plán sociálneho začlenenia na roky 2013 – 2016 a posúdiť jeho účinnosť zhodnotením celej škály jeho cieľov. Posilniť administratívne kapacity a koordináciu medzi službami zamestnanosti a sociálnymi službami s cieľom poskytnúť integrované riešenia na podporu rizikových skupín, a zefektívniť postupy a medzi verejnými správami zodpovednými za systémy minimálnej mzdy podporovať zefektívnené postupy na podporu prechodu medzi systémami minimálnej mzdy a trhom práce. Zlepšiť zameranie na systémy pomoci rodinám a kvalitu služieb a uprednostňovať domácnosti s nízkym príjmom s deťmi, a to s cieľom zabezpečiť progresivitu a účinnosť sociálnych transferov.

Vysvetlenie:

Táto formulácia lepšie zodpovedá rozdeleniu právomocí vo verejnej správe v oblasti sociálnych služieb a systémov minimálnej mzdy, v rámci ktorej štát spolupracuje na technickej a politickej úrovni s regiónmi, čo môže viesť k zlepšeniu postupov.

FRANCÚZSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

CHORVÁTSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

TALIANSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

LOTYŠSKO

V odporúčaniach sa neurobili nijaké zmeny.

LITVA

ODPORÚČANIE PRE KRAJINU Č. 3

Znenie navrhnuté Komisiou:

Lepšie zacieliť opatrenia aktívnej politiky trhu práce na nízko kvalifikovaných pracovníkov a dlhodobo nezamestnaných. Zlepšiť dosah a primeranosť dávok v nezamestnanosti a prepojiť ich s aktivačnými opatreniami. Riešiť pretrvávajúci nepomer medzi existujúcimi a požadovanými zručnosťami prostredníctvom zvýšenia relevantnosti vzdelávania a podpory celoživotného vzdelávania pre trh práce. Stanoviť si ako prioritu zabezpečenie kvalitnej učňovskej prípravy a posilňovať partnerstvo so súkromným sektorom v záujme zlepšenia zamestnateľnosti mladých ľudí. Preskúmať v konzultácii so sociálnymi partnermi primeranosť pracovnoprávnych predpisov, najmä pokiaľ ide o rámec pre pracovné zmluvy a dojednania o pracovnom čase

Dohodnuté znenie:

Lepšie zacieliť opatrenia aktívnej politiky trhu práce na nízkokvalifikovaných pracovníkov a dlhodobo nezamestnaných. Zlepšiť dosah a primeranosť dávok v nezamestnanosti a prepojiť ich s aktivačnými opatreniami. Riešiť pretrvávajúci nepomer medzi existujúcimi a požadovanými zručnosťami prostredníctvom zvýšenia relevantnosti vzdelávania, okrem iného na základe systémov na odhadovanie zručností, a podpory celoživotného vzdelávania pre trh práce. Stanoviť si ako prioritu zabezpečenie kvalitnej učňovskej prípravy, iných foriem učenia sa prácou a posilňovať partnerstvo so súkromným sektorom v záujme zlepšenia zamestnateľnosti mladých ľudí. Preskúmať v konzultácii so sociálnymi partnermi primeranosť pracovnoprávnych predpisov, najmä pokiaľ ide o rámec pre pracovné zmluvy a dojednania o pracovnom čase.

Vysvetlenie:

V záveroch z práce Výboru pre zamestnanosť v oblasti mnohostranného dohľadu sa uznáva úloha reforiem odbornej prípravy na báze práce v Litve, ako aj potreba vypracovania plánov na zvýšenie účinnosti odborného vzdelávania a prípravy.

LUXEMBURSKO

ODPORÚČANIE PRE KRAJINU Č. 2

Znenie navrhnuté Komisiou:

Aby sa zaistila fiškálna udržateľnosť, znížiť výdavky súvisiace so starnutím obyvateľstva tým, že sa dlhodobá starostlivosť stane viac nákladovo efektívnou, pokračovať v dôchodkovej reforme tak, aby sa zvýšil skutočný vek odchodu do dôchodku, vrátane obmedzenia predčasného odchodu do dôchodku a prepojenia zákonom stanoveného veku odchodu do dôchodku so strednou dĺžkou života. Posilniť úsilie o zvýšenie miery účasti starších pracovníkov, a to aj zlepšením ich zamestnateľnosti prostredníctvom celoživotného vzdelávania.

Dohodnuté znenie:

Aby sa zaistila fiškálna udržateľnosť, znížiť výdavky súvisiace so starnutím obyvateľstva tým, že sa dlhodobá starostlivosť stane viac nákladovo efektívnou, pokračovať v dôchodkovej reforme tak, aby sa zvýšil skutočný vek odchodu do dôchodku, vrátane obmedzenia predčasného odchodu do dôchodku a prepojenia zákonom stanoveného odchodu do dôchodku , a to zosúladením veku odchodu do dôchodku alebo dôchodkových dávok so zmenami strednej dĺžky života. Posilniť úsilie o zvýšenie miery účasti starších pracovníkov, a to aj zlepšením ich zamestnateľnosti prostredníctvom celoživotného vzdelávania.

Vysvetlenie:

Zákonom stanovený vek odchodu do dôchodku je 65 rokov, pričom skutočný vek tohto odchodu je pod hranicou 60 rokov; táto zmena sa preto dohodla ako nevyhnutný krok s cieľom najprv zotrieť rozdiel medzi skutočným a zákonom stanoveným vekom odchodu do dôchodku.

ODPORÚČANIE PRE KRAJINU Č. 4

Znenie navrhnuté Komisiou:

Pokračovať v úsilí znížiť nezamestnanosť mladých a najmä nízko kvalifikovaných uchádzačov o prácu z prisťahovaleckého prostredia, prostredníctvom koherentnej stratégie, a to aj prostredníctvom ďalšieho zlepšovania koncepcie a monitorovania aktívnych politík trhu práce, riešenia nesúladu medzi ponúkanými a požadovanými zručnosťami a odstránenia finančných prekážok, ktoré znižujú motiváciu pracovať. Na tento účel urýchliť vykonanie reformy všeobecného aj odborného vzdelávania a odbornej prípravy, aby zručnosti mladých ľudí lepšie zodpovedali dopytu po práci.

Dohodnuté znenie:

Pokračovať v úsilí znížiť nezamestnanosť mladých nízkokvalifikovaných uchádzačov o prácu vrátane uchádzačov z prisťahovaleckého prostredia prostredníctvom koherentnej stratégie, a to aj prostredníctvom ďalšieho zlepšovania koncepcie a monitorovania aktívnych politík trhu práce, riešenia nesúladu medzi ponúkanými a požadovanými zručnosťami a odstránenia finančných prekážok, ktoré znižujú motiváciu pracovať. Na tento účel urýchliť vykonanie reformy všeobecného aj odborného vzdelávania a odbornej prípravy, aby zručnosti mladých ľudí lepšie zodpovedali dopytu po práci.

Vysvetlenie:

Monitor výsledkov v oblasti zamestnanosti poukazuje na výzvu pre Luxembursko, pokiaľ ide o nezamestnanosť mladých ľudí. V rámci mnohostranného dohľadu Výboru pre zamestnanosť sa privítalo zriadenie záruky pre mladých ľudí a jej zvýšený dôraz na ľudí z prisťahovaleckého prostredia.

MAĎARSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

MALTA

ODPORÚČANIE PRE KRAJINU Č. 2

Znenie navrhnuté Komisiou:

Zintenzívniť prebiehajúcu dôchodkovú reformu najmä prostredníctvom výrazného zrýchlenia plánovaného zvýšenia zákonom stanoveného odchodu do dôchodku a jeho súbežného prepojenia so zmenami strednej dĺžky života. Zabezpečiť, aby komplexná reforma systému verejného zdravia zaistila nákladovo účinné a udržateľné využívanie dostupných zdrojov, ako napr. posilnenie základnej starostlivosti.

Dohodnuté znenie:

Na zabezpečenie dlhodobej udržateľnosti verejných financií pokračovať v zintenzívniť prebiehajúcej dôchodkovej reforme, napríklad najmä prostredníctvom výrazného zrýchlením plánovaného už schváleného zvýšenia zákonom stanoveného odchodu do dôchodku a jeho súbežným prepojením so zmenami strednej dĺžky života. Zabezpečiť, aby sa komplexnou reformou systému verejného zdravia zaistilo nákladovo účinné a udržateľné využívanie dostupných zdrojov, ako napr. posilnenie základnej starostlivosti.

Vysvetlenie:

Na Malte prebieha proces dôchodkovej reformy. Malta konkrétne znovu opakuje, že výsledky práce pracovnej skupiny pre dôchodky budú známe v októbri 2014. Táto skupina vypracuje celkovú stratégiu zameranú na riešenie primeranosti a udržateľnosti dôchodkov na Malte. Malta súhlasí s cieľom zabezpečiť dlhodobú udržateľnosť, no opatrenia na jej dosiahnutie si vyžadujú väčšiu voľnosť, keďže predpisy samotné budú pôsobiť kontraproduktívne a dôchodkovú reformu skôr utlmia ako umožnia jej ďalšie napredovanie. Navrhovaná zmena je v súlade so znením odporúčaní pre krajinu na rok 2013, v ktorých sa poskytuje určitá voľnosť na rozdiel od príliš normatívneho znenia navrhovaných odporúčaní pre krajinu na rok 2014.

HOLANDSKO

ODPORÚČANIE PRE KRAJINU Č. 2

Znenie navrhnuté Komisiou:

Zintenzívniť snahy o reformu trhu s bývaním tým, že sa urýchli proces znižovania daňovej odpočítateľnosti hypotekárnych úrokov, na trhu s nájomným sa zavedie cenový mechanizmus viac orientovaný na trh a že v odvetví sociálneho bývania sa výška nájomného viac prispôsobí príjmom domácností. Monitorovať vplyvy reformy sociálneho bývania z hľadiska jeho fyzickej a cenovej dostupnosti pre domácnosti s nízkym príjmom. Pokračovať v úsilí o nové zameranie politík týkajúcich sa sociálneho bývania na podporu domácností, ktoré to najviac potrebujú.

Dohodnuté znenie:

Pokiaľ to ekonomické prostredie dovolí, Zzintenzívniť snahy o reformu trhu s bývaním tým, že sa urýchli proces znižovania daňovej odpočítateľnosti hypotekárnych úrokov, na trhu s nájomným sa zavedie cenový mechanizmus viac orientovaný na trh a že v odvetví sociálneho bývania sa výška nájomného viac prispôsobí príjmom domácností. Monitorovať vplyvy reformy sociálneho bývania z hľadiska jeho fyzickej a cenovej dostupnosti pre domácnosti s nízkym príjmom. Pokračovať v úsilí o nové zameranie politík týkajúcich sa sociálneho bývania na podporu domácností, ktoré to najviac potrebujú.

Vysvetlenie:

Dohodlo sa, že rýchle vykonávanie reformy, pokiaľ ide o odpočítateľnosť hypotekárnych úrokov predstavuje riziko v súčasnej hospodárskej situácii, najmä preto, že viac ako milión domácností sa v súčasnosti nachádza v zápornej majetkovej pozícii (vyššia hypotéka ako hodnota ich nehnuteľnosti). Odkaz na ekonomické prostredie, v ktorom by sa takéto reformy uskutočnili, sa preto v tomto odporúčaní považuje za obzvlášť dôležitý.

RAKÚSKO

ODPORÚČANIE PRE KRAJINU Č. 2

Znenie navrhnuté Komisiou:

Zlepšiť dlhodobú udržateľnosť dôchodkového systému, a to najmä urýchlením harmonizácie zákonom stanoveného veku odchodu do dôchodku pre mužov a ženy a prepojením zákonom stanoveného veku odchodu do dôchodku so strednou dĺžkou života. Sledovať vykonávanie nedávnych reforiem, ktoré obmedzujú prístup k predčasnému odchodu do dôchodku. Ďalej zlepšiť nákladovú účinnosť a udržateľnosť služieb zdravotnej starostlivosti a dlhodobej starostlivosti.

Dohodnuté znenie:

Zlepšiť dlhodobú udržateľnosť dôchodkového systému, a to najmä urýchlením harmonizácie zákonom stanoveného veku odchodu do dôchodku pre mužov a ženy zvýšením skutočného veku odchodu do dôchodku a prepojením zosúladením zákonom stanoveného odchodu do dôchodku so zmenami strednej dĺžky života. Sledovať vykonávanie nedávnych reforiem, ktoré obmedzujú prístup k predčasnému odchodu do dôchodku. Ďalej zlepšiť nákladovú účinnosť a udržateľnosť služieb zdravotnej starostlivosti a dlhodobej starostlivosti.

Vysvetlenie:

Znenie odporúčania má podobný obsah ako odporúčania dohodnuté pre ostatné členské štáty. Panoval súhlas s tým, že existujú rôzne cesty zvýšenia skutočného veku odchodu do dôchodku, a teda riešenia výziev, pred ktorými stojí dôchodkový systém a udržateľnosť verejných financií. Pôvodné znenie navrhnuté Komisiou, ktoré sa zameriavalo len na zvýšenie (zákonom stanoveného) veku odchodu do dôchodku, bolo príliš normatívne a úzko vymedzené. Nové znenie sa podobá zneniu, ktoré už skôr prijala Rada v správe o udržateľnosti za rok 2012 z 12. februára 2013.

POĽSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

PORTUGALSKO

ODPORÚČANIE PRE KRAJINU Č. 3

Znenie navrhnuté Komisiou:

V súlade s cieľmi záruky pre mladých ľudí riešiť otázku vysokej nezamestnanosti mladých ľudí, najmä účinnými predpokladmi ohľadom zručností a komunikáciou s nezaregistrovanými mladými ľuďmi. Zvýšiť prahovú hodnotu oprávnenosti v rámci schémy minimálneho príjmu. Zabezpečiť primerané krytie v rámci systému sociálnej pomoci a zároveň účinnú aktiváciu príjemcov dávok.

Dohodnuté znenie:

V súlade s cieľmi záruky pre mladých ľudí riešiť otázku vysokej nezamestnanosti mladých ľudí, najmä účinnými predpokladmi ohľadom zručností a komunikáciou s nezaregistrovanými mladými ľuďmi. Zvýšiť prahovú hodnotu oprávnenosti v rámci schémy minimálneho príjmu. Zabezpečiť primerané krytie v rámci systému sociálnej pomoci vrátane systému minimálneho príjmu a zároveň účinnú aktiváciu príjemcov dávok.

Vysvetlenie

Ide o oblasť patriacu do právomoci členských štátov a kompromisné znenie podporuje primeranosť krytia v rámci systému sociálnej pomoci.

RUMUNSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

SLOVINSKO

ODPORÚČANIE PRE KRAJINU Č. 2

Znenie navrhnuté Komisiou:

Na základe verejných konzultácií dohodnúť opatrenia na zabezpečenie udržateľnosti dôchodkového systému po roku 2020, vrátane úprav kľúčových parametrov, ako je zosúladenie zákonného veku odchodu do dôchodku s rastom strednej dĺžky života a podnecovanie súkromných príspevkov do druhého piliera dôchodkového systému. Obmedziť výdavky v oblasti dlhodobej starostlivosti spojené so starnutím obyvateľstva prostredníctvom cieleného zamerania príspevkov na tých, ktorí to najviac potrebujú, a presmerovania poskytovania starostlivosti z inštitucionálnej starostlivosti na starostlivosť domácu.

Dohodnuté znenie:

Na základe verejných konzultácií dohodnúť opatrenia na zabezpečenie udržateľnosti dôchodkového systému a primeranosti dôchodkov po roku 2020, vrátane úprav kľúčových parametrov, ako je zosúladenie zákonom stanoveného veku odchodu do dôchodku s rastom strednej dĺžky života a podnecovanie súkromných príspevkov do druhého piliera dôchodkového systému. Obmedziť výdavky v oblasti dlhodobej starostlivosti spojené so starnutím obyvateľstva prostredníctvom cieleného zamerania príspevkov na tých, ktorí to najviac potrebujú, a presmerovania poskytovania starostlivosti z inštitucionálnej starostlivosti na domácu starostlivosť.

Vysvetlenie:

Dohodlo sa, že v tomto odporúčaní sa zohľadní skutočnosť, že ďalším znížením miery nahradzovania by vzniklo riziko ďalšieho zvýšenia miery chudoby ľudí vo veku od 65 rokov ako aj záťaž pre sociálne výdavky.

SLOVENSKO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

FÍNSKO

ODPORÚČANIE PRE KRAJINU Č. 3

Znenie navrhnuté Komisiou:

Zlepšiť využitie plného potenciálu pracovnej sily na trhu práce, a to aj prostredníctvom zvýšenia miery zamestnanosti a zamestnateľnosti starších pracovníkov, obmedzenia možnosti odchodu do predčasného dôchodku a zosúladenia zákonom stanoveného veku odchodu do dôchodku so zmenou strednej dĺžky života. Zlepšiť pozíciu mladých ľudí a dlhodobo nezamestnaných na trhu práce a zamerať sa pritom predovšetkým na odborné vzdelávanie a cielené aktivačné opatrenia.

Dohodnuté znenie:

Zlepšiť využitie plného potenciálu pracovnej sily na trhu práce, a to aj prostredníctvom zvýšenia miery zamestnanosti a zamestnateľnosti starších pracovníkov, a zvýšenia skutočného veku odchodu do dôchodku, obmedzenia možnosti odchodu do predčasného dôchodku a zosúladenia zákonom stanoveného veku odchodu do dôchodku alebo dôchodkových dávok so zmenou strednej dĺžky života. Zlepšiť pozíciu mladých ľudí a dlhodobo nezamestnaných na trhu práce a zamerať sa pritom predovšetkým na odborné vzdelávanie a cielené aktivačné opatrenia.

Vysvetlenie:

Znenie odporúčania má podobný obsah ako odporúčania dohodnuté pre ostatné členské štáty. Panoval súhlas s tým, že existujú rôzne cesty zvýšenia skutočného veku odchodu do dôchodku, a teda riešenia výziev, pred ktorými stojí dôchodkový systém a udržateľnosť verejných financií. Pôvodné znenie Komisie, ktoré sa zameriavalo len na zvýšenie (zákonom stanoveného) veku odchodu do dôchodku, bolo príliš normatívne a úzko vymedzené. Nové znenie sa podobá zneniu, ktoré už skôr prijala Rada v správe o udržateľnosti za rok 2012 z 12. februára 2013.

ŠVÉDSKO

V odporúčaniach sa neurobili nijaké zmeny.

SPOJENÉ KRÁĽOVSTVO

K odporúčaniam, s ktorými Komisia nesúhlasí, sa nepredložili žiadne ďalšie zmeny.

EUROZÓNA

K odporúčaniam, s ktorými Komisia nesúhlasí, sa nepredložili žiadne ďalšie zmeny.

(1) Nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (Ú. v. ES L 209, 2.8.1997, s. 1).

(2) Zmenený text je uvedený kurzívou a vypustený text je preškrtnutý.